Diari Oficial de la Generalitat Valenciana


Sumari del DOGV 630, del 16-07-1987 (1987/809263)

CORRECCIÓ d'errades a la Resolució de 10 de febrer de 1987, de la Direcció General d'Ensenyament Mitjà, per la qual es regula l'activitat econòmica dels Centres docents d'aquest nivell d'ensenyaments.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   630

Data del DOGV
:   16-07-1987

Secció del DOGV
:   ALTRES DISPOSICIONS

Número del document
:   1987/809263


Data del document
:   16-07-1987

Organisme emissor
:   Conselleria de Cultura, Educació i Ciència

Tipus de document
:   Correcció d'errades

Correcció d'errades

Correcció d'errades a la Resolució de 10 de febrer de 1987, de la Direcció General d'Ensenyament Mitjà, per la qual es regula l'activitat econòmica dels Centres docents d'aquest nivell d'ensenyaments  
Advertides errades en l'apartat III «Obertura i funcionament de comptes corrents» i una omissió en l'apartat VII »Conceptes que comprenen les despeses de funcionament», es proposa la redacció següent:  
a) En l'apartat III «Obertura i funcionament de comptes corrents» On diu: «Les ordres de pagament que siguen expedides contra l'esmentat compte ho seran sota les signatures conjuntes del Director i el Secretari, i l'Administrador, si n'hi ha, i si de cas en manca, pel professor qui forme part de la Comissió Econòmica».  
Ha de dir: «Les Ordres de pagament que siguen expedides contra l'esmentat compte ho seran sota les signatures conjuntes del Director i el Secretari del Centre o, si de cas en manca, pel professor qui forme part de la Comissió Econòmica. En els casos on hi haja Administrador, aquest substituirà amb la seua signatura la del Secretari.  
b) En l'apartat VII «Conceptes que comprenen les despeses de funcionament».  
A més dels conceptes susceptibles d'incloure's com a justificació i que figuren en l'annex II, s'hi podran incloure les despeses d'aigua, llum, gas-oil, dins l'epígraf de subministraments, i d'altra banda hom pot considerar un epígraf més dels que figuren en la Resolució de 10 de febrer de 1987 (Annex II).  
«Despeses d?Activitats docents i complementàries»- Comprén el material utilizat en exàmens, seminaris, etc., com paper per a exàmens, còpies d'exercicis, qüestionaris, quaderns de notes, clarions, esborradors, diapositives i cintes magnetòfoniques, revistes i llibres especialitzats destinats a biblioteques dels centres, mapes, material i esports, etc.  
En qualsevol cas, es tracta de material no inventariable i la dotació del qual no s'adquireix amb càrrec als crèdits de la Direcció General de Programació i Inversions.  
- Consum de material de laboratori no inventariable.  
- Consum de material d'avaluació.  
- Activitats complementàries i extra-escolars.  
- Assistència Mèdico-Sanitària: Despeses de Farmaciola, infermeria, etc.  
- Servei d'Orientació: «Tests Psico-pedagògics» i material anàleg (Material fungible del Gabinet psico-pedagògic).  
València, 6 d'abril de 1987. - El Secretari General: Josep Antoni Ibars Montero.